চাকরিহারাদের সঙ্গে বৈঠকে ব্রাত্য

নয়া দিল্লি: অচলাবস্থা কাটাতে শিক্ষামন্ত্রীর সঙ্গে বৈঠকে চাকরিহারা শিক্ষকরা (SSC Recruitment Scam)। শুক্রবার বিকাশ ভবনে বৈঠকে বসবেন শিক্ষামন্ত্রী ব্রাত্য বসু (Education Minister Bratya Basu)। আন্দোলনকারীদের দাবি একটি, যোগ্য ও অযোগ্য প্রার্থীদের আলাদা করতে হবে। ২০১৬ সালের এসএসসির পরীক্ষায় ২২ লক্ষ পরীক্ষার্থীর ওএমআর শিট প্রকাশের দাবি চাকরিহারা শিক্ষক ও শিক্ষা কর্মীদের।

আরও পড়ুন: রাতভর চলল শুনানি, ১৮ দিনের এনআইএ হেফাজত মুম্বই হানার মূলচক্রীর

শিক্ষামন্ত্রী এবং রাজ্য সরকারের কর্মকর্তাদের সঙ্গে দেখা করে নিজেদের দাবি জানাতে আগ্রহী চাকরিহারা শিক্ষকরা। এই বৈঠকে উপস্থিত থাকবেন শিক্ষামন্ত্রী ব্রাত্য বসু, স্কুল সার্ভিস কমিশনের চেয়ারম্যান সিদ্ধার্থ মজুমদার, শিক্ষা সচিব বিনোদ কুমার এবং শিক্ষা ও আইন দফতরের অন্যান্য আধিকারিকরা।

অন্যদিকে, স্কুল সার্ভিস কমিশনের (এসএসসি) দফতরের কাছে প্রতিবাদস্থলে অনশনরত চাকরিহারাদের জন্য একটি অস্থায়ী মঞ্চ তৈরি করা হয়েছে। একজন শিক্ষক অনশন শুরু করেছেন।বঞ্চিত শিক্ষকেরা আজ বিকাশ ভবনের বৈঠকের দিকে আশায় তাকিয়ে রয়েছেন।